**„ČISTOĆA POVLJANA“ D.O.O.POVLJANA**

**OIB: 94050549525**

**POVLJANA, Trg bana Jelačića 13 A**

**Povljana, 25.04.2024.**

**BILJEŠKE UZ FINANCIJSKE IZVJEŠTAJE ZA 2024. GODINE**

**1. OPĆI PODACI O DRUŠTVU**

Čistoća Povljana d.o.o Povljana, društvo s ograničenom odgovornošću za sakupljanje neopasnog otpada te ostale djelatnosti registriranom pri Trgovačkom sudu u Zadru . Sjedište Društva je u Povljani na otoku Pagu, Trg bana Jelačića 13 A.

Osnovne djelatnosti Društva su zbrinjavanje i odvoz otpada, održavanje javnih površina i turističke djelatnosti te ostale djelatnosti koje služe obavljanju ovih djelatnosti.

Temeljni akt Društva je Izjava o osnivanju Društva od 27.04.2017. g.

Temeljni kapital Društva je 3.981,68 €. Jedini član Društva i osnivač je OPĆINA POVLJANA, Ulica Stjepana Radića 20/a.

Organi Društva su skupština i uprava.

Član skupštine Društva je Predrag Rukavina, načelnik općine Povljana.

Jedini član uprave je Danijela Klešnik koja zastupa Društvo samostalno i pojedinačno.

**2. OBRAZLOŽENJE FINANCIJSKIH IZVJEŠĆA**

Slijedi prikaz osnovnih računovodstvenih politika usvojenih pri sastavljanju ovih financijskih izvještaja. Ove računovodstvene politike dosljedno se primjenjuju za sva razdoblja uključena u ove financijske izvještaje, osim tamo gdje je drugačije navedeno.

Financijski izvještaji Društva su sastavljeni sukladno Hrvatskim standardima financijskog izvještavanja (HSFI) koji su objavljeni u Narodnim novinama br. 30/2008, 4/2009, 58/2011, 140/2011.

Financijski izvještaji sastavljeni su po načelu povijesnog troška i prezentirani su u eurima (€), s obzirom da je to funkcionalna i izvještajna valuta Društva, u kojoj se obavlja većina transakcija.

Transakcije u stranim valutama iskazuju se u hrvatskoj valutnoj jedinici primjenom srednjeg tečaja Hrvatske narodne banke na dan poslovnog događaja. Tečajne razlike nastale transakcijama u stranoj valuti uključuju se u račun dobiti i gubitka u trenutku podmirenja. Imovina i obveze izraženi u stranim valutama na datum bilance preračunati su prema srednjem tečaju Hrvatske narodne banke važećem na taj dan.

***2.1. Priznavanje prihoda***

***(a) Prihodi od prodaje***

Neto prihod od osnovnih i drugih usluga povezanih s ovim djelatnostima (umanjen za moguće rabate, diskonte i porez na dodanu vrijednost) priznaje se u trenutku prijenosa svih rizika na kupca, odnosno kada je naplativost potraživanja u razumnoj mjeri sigurna.

Troškovi investicijskog i tekućeg održavanja terete prihode razdoblja u kojem su nastali. Ulaganja u svezi rekonstruiranja i adaptiranja kojima se mijenja kapacitet ili namjena imovine, priznaju se kao povećanje vrijednosti imovine.

Pri isplati plaća u toku redovnog poslovanja Društvo u ime svojih zaposlenika koji su članovi obveznih mirovinskih fondova u Hrvatskoj, obavlja redovita plaćanja tim fondovima sukladno propisima. Obvezni mirovinski doprinosi fondovima iskazuju se kao dio troška plaća kada se obračunaju. Društvo nema obveza prema mirovinskim fondovima niti drugih obveza u svezi s mirovinama zaposlenicima.

Porez na dobit obračunava se na temelju prijavljene dobiti utvrđene u skladu sa zakonima i propisima Republike Hrvatske primjenom stope od 10% na zakonom propisanu poreznu osnovicu.

Odgođeni porez iskazuje se uzimajući u obzir privremene razlike između poreznih osnovica imovine i obveza i njihovih knjigovodstvenih iznosa u financijskim izvještajima. Odgođena porezna imovina priznaje se samo u visini iznosa za koji je vjerojatno da će buduća dobit biti raspoloživa prema kojoj se privremene razlike mogu iskoristiti.

Oprema i ostala dugotrajna materijalna imovina iskazuje se po nabavnoj vrijednosti umanjenoj za amortizaciju. Trošak nabave uključuje sve izravne troškove u svezi s dovođenjem sredstva u radno stanje za namjeravanu uporabu. Stvari i oprema evidentiraju se kao dugotrajna imovina ako im je radni vijek uporabe dulji od jedne godine i pojedinačna nabavna vrijednost veća od 464,53 €. Povećanja ili smanjenja dugotrajne imovine terete račun dobiti i gubitka. Dobici i gubici od prodaje utvrđuju se na temelju usporedbe primitaka s knjigovodstvenim iznosima i iskazuju u računu dobiti i gubitka. Amortizacija se obračunava primjenom pravocrtne metode tijekom očekivanog vijeka uporabe, kako bi se trošak, odnosno vrijednost imovine otpisala. Važeće stope amortizacije su sljedeće:

|  |  |  |  |
| --- | --- | --- | --- |
|  | **2023.** |  | **2024.** |
|  | u % |  | u % |
|  |  |  |  |
| Oprema | 10 – 20  |  | 10 – 20  |
| Transportna sredstva i računala | 20 – 50  |  | 20 – 50  |

Dobit ili gubitak od prodaje ili rashodovanja opreme utvrđuje se kao razlika između priliva ostvarenih prodajom i neto knjigovodstvenog iznosa prodanog ili otuđenog sredstva koji se priznaje u računu dobiti i gubitka.

Potraživanja iz poslovanja uključuju sva potraživanja od kupaca za izvršene usluge kupcima, potraživanja za predujmove i ostala kratkoročna potraživanja. Potraživanja se početno priznaju po fer vrijednosti, a naknadno mjere po amortiziranom trošku uporabom metode efektivne kamatne stope, umanjenom za ispravak vrijednosti.

Ispravak vrijednosti potraživanja provodi se kada postoje objektivni dokazi da Društvo neće moći naplatiti svoja potraživanja u skladu s dogovorenim uvjetima. Značajne poteškoće dužnika, vjerojatnost dužnikovog stečaja, te neizvršenje ili popusti u plaćanjima smatraju se pokazateljima umanjenja vrijednosti potraživanja od kupaca. Iznos ispravka vrijednosti utvrđuje se kao razlika između knjigovodstvene vrijednosti i nadoknadivog iznosa potraživanja, a predstavlja sadašnju vrijednost očekivanih novčanih priljeva diskontiranih korištenjem efektivne kamatne stope. Ukoliko su priznati, iznosi ispravka vrijednosti od kupaca iskazuju se u računu dobiti i gubitka u okviru „ostalih poslovnih rashoda“.

Novac i novčane ekvivalente čine sredstva na računu kod poslovnih banaka, raspoloživa gotovina u blagajni te kratkotrajna visoko likvidna ulaganja s rokom dospijeća do tri mjeseca koja se mogu brzo i bez značajnog rizika konvertirati u očekivane iznose novca.

Obveze prema dobavljačima i ostale obveze iz poslovanja početno se priznaju po fer vrijednosti. Naknadno se iskazuju po amortiziranom trošku koristeći metodu efektivne kamatne stope.

Temeljni kapital predstavlja fer vrijednost uloga koje su vlasnici unijeli u Društvo kod osnivanja ili naknadno, bilo u novcu ili naravi. Primici koji se iskazuju u glavnici pri povećanju temeljnog kapitala, iskazuju se umanjeni za pripadajuće troškove transakcije i porez na dobit.

Porez na dodanu vrijednost je na neto osnovi. PDV koji proizlazi iz transakcije prodaje i kupnje priznaje se i iskazuje u bilanci na neto osnovi. U slučaju umanjenja potraživanja za ispravak vrijednosti, gubitak od umanjenja iskazuje se u bruto iznosu potraživanja, uključujući PDV.

**3. DUGOTRAJNA IMOVINA**

Vrijednost dugotrajne imovine je na dan 31.12.2024. iznosila ukupno 113.938,90 € od čega se iznos od 17.315,72 € odnosi na opremu te 96623,18 € na alate i transportna sredstva.

**4. KRATKOTRAJNA POTRAŽIVANJA**

|  |  |  |  |
| --- | --- | --- | --- |
|  | **2023.** |  | **2024.** |
|  | *(u eurima)* |
| Potraživanja od kupaca  | 62.530,86 |  | 69.356,75 |
| Ostala potraživanja | 27.029,13 |  | 25.617,01 |
|  |  |  |  |
| **UKUPNO** | **89.559,99** |  | **94.973,76** |

Na dan 31. prosinca 2024. godine Društvo je ispitalo i procijenilo fer vrijednost kupaca, te zaključilo da su svi kupci naplativi. Navedeno je posljedica vođenja politike aktivne naplate potraživanja.

**5. NOVAC U BANCI I BLAGAJNI**

Na datum bilance stanje novca na transakcijskom računu je 9.007,44 € (na dan 31.12.2023.godine 4.033,53 €).

Društvo ima otvorene račune kod Zagrebačka banka d.d.

**6. KAPITAL I REZERVE**

|  |  |  |  |
| --- | --- | --- | --- |
|  | **2023.** |  | **2024.** |
|  | *(u eurima)* |
| Temeljni kapital  | 3.981,68 |  | 3.981,68 |
| Zadržana dobit | 85.359,93 |  | 85.724,94 |
| Dobit ili gubitak poslovne godine | 365,01 |  | -55.092,83  |
|  |  |  |  |
| **UKUPNO** | **89.706,62** |  | **34.613,79** |

Kapital se sastoji od jednog poslovnog udjela u cijelosti uplaćenog od strane jedinog člana Društva – Općine Povljana.

**7. OBVEZE PREMA DOBAVLJAČIMA I OSTALE TEKUĆE OBVEZE**

|  |  |  |  |
| --- | --- | --- | --- |
|  | **2023.** |  | **2024.** |
|  | *(u eurima)* |
|  |  |  |  |
| Obveze prema dobavljačima | 33.307,49 |  | 22.471,88 |
| Obveze za javna davanja | 28.759,28 |  |  32.528,44 |
| Ostale obveze | 56.630,17 |  | 128.306,11 |
|  |  |  |  |
| **UKUPNO** | **118.696,94** |  | **183.306,43** |

**8. POSLOVNI PRIHODI**

|  |  |  |  |
| --- | --- | --- | --- |
|  | **2023.** |  | **2024.** |
|  | *(u eurima)* |
| Prihodi od osnovne djelatnosti | 283.370,83 |  | 340.412,97 |
|  |  |  |  |
| Prihodi od subvencija | 30.685,02 |  |  5.500,00 |
| Ostali prihodi  | 2.558,29 |  | 20.023,94 |
|  |  |  |  |
| **UKUPNO** | **316.614,14** |  | **365.936,91** |

**9. TROŠKOVI - RASHODI**

|  |  |  |  |
| --- | --- | --- | --- |
|  | **2023.** |  | **2024.** |
|  | *(u eurima)* |
|  |  |  |  |
|  |  |  |  |
| Materijalni troškovi | 116.523,22 |  | 166.547,28 |
| Troškovi osoblja | 159.321,15 |  |  223.323,22 |
| Ostali troškovi  | 40.364,20 |  | 31.159,24 |
| **Ukupno** | **316.208,57** |  | **421.029,74** |
|  |  |  |  |

Na datum bilance u Društvu je bilo 11 zaposlenih osoba (na dan 31.12.2023. godina 10 osoba).

**10. POREZ NA DOBIT**

Porez na dobit obračunava se sukladno hrvatskim poreznim propisima. Stopa poreza na oporezivu dobit iznosi 10%. Obračun oporezive dobiti i poreza, pripremljen je temeljem iskazanih podataka u poslovnim knjigama kako slijedi:

|  |  |  |  |
| --- | --- | --- | --- |
|  | **2023.** |  | **2024.** |
|  | *(u eurima)* |
| Računovodstvena dobit za godinu ili gubitak | 405,57 |  | -55.092,83 |
|  |  |  |  |
| Porezna osnovica |  |  |  |
| Porezna stopa | 10% |  | 10% |
|  |  |  |  |
| **Porezna obveza** | **40,56** |  |  |

**11. PREUZETE I POTENCIJALNE OBVEZE**

S danom 31. prosinca 2024. godine Uprava nije imala preuzetih obveza osim onih koje su nastale redovnim poslovnim aktivnostima.

**12. NAČELO NEOGRANIČENOSTI POSLOVANJA**

Načelo neograničenog poslovanja, na kojem se temelje financijska izvješća za godinu završenu 31. prosinca 2024. godine Uprava ocjenjuje prikladnim.

**13. DOGAĐAJI NAKON DATUMA BILANCE**

Od datuma sastavljanja ovih financijskih izvještaja do datuma odobrenja istih nije bilo značajnih događaja koji bi imali utjecaja na godišnje financijske izvještaje Društva za 2024. godinu, ili koji bi zbog značajnosti trebali biti objavljeni.

**14. ODOBRENJE FINANCIJSKIH IZVJEŠTAJA**

Bilanca na dan 31. prosinca 2024. godine, račun dobiti i gubitka za 2024. godinu te bilješke uz financijske izvještaje čine financijske izvještaje za 2024. godinu.

Gore navedene izvještaje odobrila je Uprava Društva dana 25.04. 2024. godine.

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 Danijela Klešnik, član uprave